Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2019/C 419/10)

Tämä tiedonanto julkaistaan 17. lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Colli Asolani Prosecco”

PDO-IT-A0514-AM03

Tiedonannon päivämäärä: 2.9.2019

HYVÄKSYTYN MUUTOKSEN KUVAUS JA PERUSTELUT

1. Ilmaisulla ”sui lieviti” (sakkaviini) merkityn viinin lisääminen ensiluokkaisen kuohuviinin ”Colli Asolani Prosecco” tai ”Asolo Prosecco” luokkaan

Kuvaus:

Ensiluokkaisen kuohuviinin ”Colli Asolani Prosecco” tai ”Asolo Prosecco” luokkaan lisätään ilmaisulla ”sui lieviti” (sakkaviini) merkitty viini.

Perustelut:

Tällä muutoksella tuote-eritelmän viinityyppeihin lisätään ilmaisulla ”sui lieviti” (sakkaviini) merkitty viini. Ilmauksella viitataan vanhaan historialliseen perinteeseen ja maaseudulla vaalittuun menetelmään valmistaa kuohuviiniä.

Muutoksen tarkoituksena on suojella tuotetta, joka saadaan valmistamalla viini suoraan pullossa sakkaa poistamatta, jolloin viini kypsyy sakan päällä.

Tämä muutos vaikuttaa tuote-eritelmän 1, 5, 6 ja 7 artiklaan ja yhtenäisen asiakirjan 1.4 kohtaan (Viinin/viinien kuvaus) ja 1.9 kohtaan (Lisäedellytykset – merkinnät ja esillepano).

2. Nimeä ja merkintöjä koskevat määräykset

Kuvaus:

Viinin nimeen voidaan liittää ilmaus ”Millesimato” (satovuosi) ja sen jälkeen rypäleiden sadonkorjuuvuosi. Ilmausta ”Millesimato” ei saa käyttää ”sui lieviti” (sakkaviini) -viinityypin yhteydessä.

Sitä vastoin on käytettävä ilmausta ”sui lieviti” (sakkaviini) ja sen jälkeen on kerrottava rypäleiden sadonkorjuuvuosi. Ilmaisut ”Superiore”, ”Millesimato” ja ”sui lieviti” ja sadonkorjuuvuosi on painettava kirjaimin, joiden on oltava kooltaan enintään kaksi kolmasosaa viinin nimen kirjaimista.

Perustelut:

Nämä määräykset ovat EU:n lainsäädännön mukaisia merkintöjä koskevia lisämääräyksiä.

Tämä muutos vaikuttaa tuote-eritelmän 7 artiklaan ja yhtenäisen asiakirjan 1.9 kohtaan (Lisäedellytykset – merkinnät ja esillepano).

YHTENÄINEN ASIAKIRJA

1. Tuotteen nimi

”Colli Asolani Prosecco”

”Asolo Prosecco”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

5. Laatukuohuviini

6. Aromaattinen laatukuohuviini

8. Helmeilevä viini

4. Viinin/viinien kuvaus

”Colli Asolani Prosecco” tai ”Asolo Prosecco”, myös ensiluokkainen kuohuviini ja helmeilevä viini

Viini on väriltään oljenkeltaista, jonka voimakkuus vaihtelee. Kuohuviinissä on kestävä vaahto ja helmeilevän viinin kuplat ovat pieniä ja muodostuvat selkeästi. Aromi on miellyttävä ja omaleimaisen hedelmäinen ja pullossa kypsytetyssä viinissä on leivänkuoren ja hiivan vivahteita. Maku vaihtelee kuivasta puolikuivaan viiniluokan mukaan ja saattaa olla miellyttävän hedelmäinen, pyöreä ja hyvärakenteinen.

Kokonaisalkoholipitoisuus vähintään 10,5 %. Sokeriton uutos vähintään 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4 grammaa ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Ilmaisulla ”sui lieviti” (sakkaviini) merkitty ensiluokkainen kuohuviini ”Colli Asolani Prosecco” tai ”Asolo Prosecco”

Vaahto: hienojakoinen ja pitkäkestoinen.

Väri: oljenkeltainen, jonka voimakkuus vaihtelee, mahdollisesti samea.

Aromi: miellyttävä ja omaperäisen hedelmäinen, jossa saattaa olla leivänkuoren ja hiivan vivahteita.

Maku: raikas, harmoninen ja hedelmäinen, saattaa olla leivänkuoren ja hiivan vivahteita.

Kokonaisalkoholipitoisuus vähintään 11 %.

Sokeriton uutos vähintään 14 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4 grammaa ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Kuohuviinin valmistukseen tarkoitetun rypäle-erän käsittely

Erityinen viininvalmistusmenetelmä

Kuohuviinin valmistukseen tarkoitettua perusviiniä voidaan valmistaa perinteisellä menetelmällä, jossa käytetään Pinot- ja/tai Chardonnay-lajikkeita. Niiden osuus on enintään 15 prosenttia kokonaismäärästä.

b. Enimmäistuotokset

”Colli Asolani Prosecco” tai ”Asolo Prosecco”

84 hl/ha.

6. Rajattu maantieteellinen alue

Suojatun alkuperänimityksen ”Asolo Prosecco” saaneiden viinien tuotantoalue sijaitsee suojatun alkuperänimityksen ”Prosecco” tuotantoalueella. Se on rajattu seuraavasti:

A) Suojatun alkuperänimityksen ”Asolo Prosecco” saaneiden viinien valmistukseen tarkoitettujen rypäleiden 1 artiklan mukainen tuotantoalue kattaa kuntien Castelcucco, Cornuda ja Monfumo koko alueen ja osan seuraavien kuntien alueista: Asolo, Borso del Grappa, Caerano S. Marco, Cavaso del Tomba, Crespano del Grappa, Crocetta del Montello, Fonte, Giavera del Montello, Maser, Montebelluna, Nervesa della Battaglia, Paderno del Grappa, Pederobba, Possagno, S. Zenone degli Ezzelini ja Volpago del Montello. Alueen rajat on määritetty seuraavasti: Crocetta del Montellon kunnan Cianon kylästä raja jatkuu itään päin Panoramica del Montello -maantien mukaisesti transversale del Montello -tien ja tien nro 14 risteyksessä olevaan erkanemisramppiin asti. Risteyksestä alueen raja kulkee Panoramica-tien mukaisesti pystysuoraan kukkulan huipulle asti, josta näkyy Piavejoelle. Täältä raja kulkee itään päin Piavejokea myötäillen Montello-rinteen yläosaa pitkin aina Nervesa della Battaglian kunnan Case Saccardon kylään asti. Sen jälkeen raja kääntyy kaakkoon päin Nervesan ja Suseganan kuntarajan ja Piavejoen rantaa kulkevan tien mukaisesti. Raja kulkee joen virtaama-aseman kautta ja jatkuu Nervesan kylään, josta se kääntyy länteen päin Schiavonesca Marosticana -maantien nro 248 mukaisesti. Tie kulkee Trevison ja Vicenzan kuntarajalle suurin piirtein 42,5 kilometrimerkin kohdalla S. Zenone degli Ezzelinin kylässä. Täältä raja kulkee pohjoiseen päin Trevison ja Vincenzan maakuntien välissä ja jatkuu 400 metrin korkeuskäyrään asti Borso del Grappan kunnassa. Rajalinja jatkuu seuraten korkeuskäyrää itään päin ja kulkee Borso del Grappan, Crespano del Grappan, Possagnon, Cavaso del Tomban ja Pederobban kuntiin kuuluvien kylien kautta. Pederobban kunnassa raja kääntyy etelään päin 400 metrin korkeuskäyrältä, jossa se kohtaa Calpiana-tien. Tämä tie kulkee kaakkoon päin Pedemontana del Grappa ‐maantielle Pedemontanan maatilan editse. Yhtyessään Pedemontana del Grappa -tiehen raja kulkee tätä tietä pitkin Feltrina-maantielle nro 348 asti Pederobban kylän jälkeen. Siitä raja kulkee maantietä Onigo di Pederobbaan asti, josta se kääntyy itään päin Covoloon vievää tietä pitkin aina Pieveen ja Riveen asti. Seuraavaksi raja seuraa Brentella-kanaalia ja kääntyy kanaalin kohdassa 160 koilliseen kohti Covoloa, kulkee Barchen läpi 146 metrin korkeuskäyrälle asti Piavejoen läheisyydessä. Tältä korkeuskäyrältä 146 raja jatkuu tietä pitkin etelään päin Crocetta del Montelloon vievään risteykseen asti 27,8 kilometrimerkin kohdalla. Tästä raja jatkuu tietä pitkin etelään päin Fornacen kylään asti, jossa se kääntyy kaakkoon Rivaseccaan vievälle tielle ja jatkuu kaakkoon päin Castelviero-kanaalia pitkin Cianon kylään asti, jossa on lähtöpiste.

B) Perinteisen menetelmän, johon viitataan 5 artiklassa, mukaisesti käytettävien Pinot Bianco-, Pinot Nero-, Pinot Grigio- ja Chardonnay-rypälelajikkeiden osalta tuotantoalue kattaa seuraavien Trevison maakunnan kuntien hallintoalueet: Cappella Maggiore, Cison di Valmarino, Colle Umberto, Conegliano, Cordignano, Farra di Soligo, Follina, Fregona, Miane, Pieve di Soligo, Refrontolo, Revine Lago, San Fìor, San Pietro di Feletto, San Vendemiano, Sarmede, Segusino, Sernaglia della Battaglia, Susegana, Tarzo, Valdobbiadene, Vidor, Vittorio Veneto, Asolo, Caerano S.Marco, Castelcucco, Cavaso del Tomba, Cornuda, Crocetta del Montello, Fonte, Giavera del Montello, Maser, Monfumo, Montebelluna, Nervesa della Battaglia, Paderno del Grappa, Pederobba, Possagno, S. Zenone degli Ezzelini, Volpago del Montello, Borso del Grappa ja Crespano del Grappa.

7. Pääasiallinen rypälelajike / pääasialliset rypälelajikkeet

Glera (V) – Serprino

8. Yhteyden/yhteyksien kuvaus

”Colli Asolani Prosecco” (it) tai ”Asolo Prosecco” (it)

Tuotantoalueen ilmastossa kevät on lauhkea ja kesä ei ole liian kuuma, mikä on hyväksi rypäleiden sokeri- ja happotasapainolle, ja syksy sopii ihanteellisesti hedelmien kypsymiseen.

Yö- ja päivälämpötilojen välinen ero edistää Glera-rypäleelle ominaisten aromien kehittymistä. Hedelmäiset ja kukkaiset vivahteet ja raikkaus ovat näiden viinien tyypillisiä ominaisuuksia.

Liiallisen veden pois valumista tukevat mäkinen maasto ja maaperätyyppi, joten köynnökset saavat enemmän hivenaineita ja kasvavat tasapainoisesti ja niiden happopitoisuus pysyy oikeana. Tämä tuo viineihin rakennetta, aromeja, voimakkuutta ja hienovaraisuutta.

9. Olennaiset lisäedellytykset (pakkaaminen, merkinnät, muut vaatimukset)

Ilmaisulla ”sui lieviti” (sakkaviini) merkitty ensiluokkainen kuohuviini ”Colli Asolani Prosecco” tai ”Asolo Prosecco”

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Viinin nimeen voidaan liittää ilmaus ”Millesimato” (satovuosi) ja sen jälkeen rypäleiden sadonkorjuuvuosi.

”Sui lieviti”-kuohuviinityypin (sakkaviini) etikettiin on merkittävä rypäleiden sadonkorjuuvuosi. Ilmausta ”Millesimato” ei saa käyttää.

Ilmaisut ”Superiore”, ”Millesimato” ja ”sui lieviti” ja sadonkorjuuvuosi on painettava etikettiin kirjaimin, joiden on oltava kooltaan enintään kaksi kolmasosaa viinin nimen kirjaimista.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14385

(1) EUVL L 9. 11.1.2019, s. 2.